Groot Gat-hond: Reddingspoging duur voortDie hond in die Groot Gat by Kimberley Foto: ER24, Facebook Reddingspogings duur Saterdag voort om ‘n hond te red wat ‘n paar dae gelede in die Groot Gat by Kimberley beland het. ‘n Helikopter het Saterdagoggend omstreeks 07:00 opgedaag, maar die tou was te kort om by die hond uit te kom. Andre Botha, een van die ooggetuies op die toneel, het gesê daar word intussen ander planne beraam. Hy het op Twitter bevestig dit is nie moontlik om kos by die hond uit te kry nie, maar dat die hond nog steeds “baie sterk” lyk. Die sanger Kurt Darren en sy vrou, Dunay, het Vrydag aangebied om vir die helikopter te betaal nadat vorige pogings, om die hond te red, misluk het. Volgens Botha is ao. John Seeley, wat die reddingspoging lei, uiters bekwaam en “die regte man vir die pos”. Lees ook: Kurt Darren kom moontlik tot hond se redding Reddingspoging ná hond in Groot Gat beland